Pe 28 martie, avem un sextil între Venus din Pești și Uranus din Taur. Un aspect care îmbină armonios romantismul cu nevoia de schimbare. Cei care vreți să aduceți un plus de prospețime în cadrul relației puteți profita din plin de acesta. Este nevoie de spontaneitate și creativitate. Emoțiile vor fi mai spontane.
Berbec
Vei primi sprijin de la univers dacă și tu, la rândul tău, vei alege să fii mai generos cu oamenii dragi. Odihna este importantă.
Taur
Sextilul dintre Venus și Uranus te va ajuta mai ales dacă îți permiți să fii mai flexibil și să îi lași și pe alții să conteze.
Gemeni
Apropierea de retrogradarea lui Mercur te va agita serios. Îți vei face numeroase planuri, după care vei fi destul de nerăbdător.
Rac
O zi potrivită și pentru activități spirituale. Orice ai face, nu uita și de suflet, armonie și liniște. Plimbările sunt recomandate.
Leu
Chiar dacă pe moment pare că nu câștigi nimic concret de pe urma unei reușite, stai liniștit că va veni și vremea ta!
Fecioară
Astrele îți oferă oportunități pe plan personal. Poate petreci timp de calitate cu partenerul. Poate mai scăpați de plictiseală.
Balanță
Relațiile cu colegii vor fi pe placul tău. Astrele îți recomandă să le arăți empatie și înțelegere. Sigur vei avea sprijin din partea lor.
Scorpion
Relația dintre Venus și Uranus îi va ajuta pe cei romantici. Încearcă să ieși din rutina zilnică și să cauți și alte obiceiuri.
Săgetător
Astrele îți recomandă să fii cât mai autentic. Dacă vei alege superficialitatea, vei pierde timp, energie și alte resurse.
Capricorn
Comunicarea cu familia va fi problematică. Astrele îți recomandă să îi auzi, dar să îi și asculți pe oamenii dragi.
Vărsător
Te vei răzgândi deseori. Ar fi bine să îți dai seama că încă nu ești pregătit de a lua unele decizii. Așa că apelează la răbdare!
Pești
Venus te poate ajuta să îți dai seama de atu-urile tale și să le folosești mai des. Carisma ta va fi cuceritoare.
Fiți la curent cu ultimele noutăți. Urmăriți DCNews și pe Google News